לווש שבע הופעות במדי נבחרת גרמניה המזרחית. הראשונה בשנת 1989 במשחק ידידות מול נבחרת פינלנד שהסתיים בתיקו 1-1. הופעתו השביעית והאחרונה במדי נבחרת גרמניה המזרחית הייתה בניצחון 1–2 על נבחרת בלגיה בספטמבר 1990. בפברואר 1997 ערך ווש בכורה מחודשת במדים לאומיים, הפעם במדי נבחרת גרמניה, בניצחון 0–1 על נבחרת ישראל באצטדיון רמת גן. ווש כבש את שער הניצחון לגרמנים. בהמשך זומן על ידי המאמן אריך ריבק לגביע הקונפדרציות 1999 וליורו 2000, כאשר בשני הטורנירים כשלה גרמניה והודחה בשלב הבתים, ואילו ווש לא קיבל את ההזדמנות. הופעתו האחרונה של ווש במדי נבחרת גרמניה הייתה בהפסד 1–2 לנבחרת דנמרק בנובמבר 2000. לווש 17 הופעות במדי נבחרת גרמניה, בהן הבקיע שער אחד.